Trailer Kedua “Bullet Train” Menampilkan Bad Bunny & Sandra Bullock
Sony Pictures telah melancarkan trailer kedua Bullet Train untuk filem aksi-thriller David Leitch yang dinanti-nantikan. Dibintangi Brad Pitt yang akan menentang pelbagai pembunuh upahan, filem ini dijadualkan tayangan di pawagam pada 4 Ogos 2022. Anda boleh tonton trailer Bullet Train dibawah: “Acara filem asli, filem ini adalah aksi-thriller yang menyeronokkan,” menurut sinopsis. “Brad Pitt menghimpunkan barisan pelakon pembunuh upahan yang eklektik dan pelbagai – semuanya dengan objektif yang berkaitan namun bercanggah – berlatarbelakangkan perjalanan tanpa henti melalui Jepun zaman moden.” Bullet Train diarahkan oleh David Leitch (Deadpool 2) dari skrip yang ditulis oleh Zak Olkewicz (Fear Street), berdasarkan novel Jepun karya Isaka Kotaro bertajuk Maria Beetle. Brad Pitt mengetuai barisan pelakon disamping Aaron Taylor-Johnson, Andrew Koji, Joey King, Brian Tyree Henry, Michael Shannon, Hiroyuki Sanada, Bad Bunny, Masi Oka, Zazie Beetz, Logan Lerman, Karen Fukuhara, dan Sandra Bullock. Bullet Train diterbitkan oleh Leitch dan Kelly McCormick melalui syarikat mereka 87North, bersama-sama dengan Antoine Fuqua dan Kat Samick. Penerbit eksekutif ialah Ryosuke Saegusa dan Yuma dari Kotaro, dengan eksekutif Brittany Morrissey menyelia projek ini untuk Sony Pictures.